Eventyret om Askepot

Eventyret om Askepot er en britisk romantisk fantasy film instrueret af Kenneth Branagh fra 2015, efter manuskript skrevet af Chris Weitz. Produceret af David Barron, Simon Kinberg og Allison Shearmur for Walt Disney Pictures, historien inspireret af eventyret Askepot af Charles Perrault (med nogle referencer fra Brødrene Grimm 's version af historien). Selvom det ikke er et direkte remake, låner filmen mange elementer fra Walt Disneys animerede film af samme navn fra 1950. 

Filmen har Lily James i hovedrollen som Ella ("Askepot"), Cate Blanchett som Lady Tremaine (den onde stedmoder), Richard Madden som Prince Charming, Sophie McShera som Drizella, Holliday Grainger som Anastasia og Helena Bonham Carter som Den gode fe.

Filmen havde verdenspremiere den 13. februar 2015 ved den 65. internationale filmfestival i Berlin og havde dansk biografpremiere den 12. marts, 2015. Filmen fik positive kritiske anmeldelser og har indtjent mere end 256 millioner dollars på verdensplan.

Handling 

Den unge Ella vokser op med en kærlig mor og far, der lærer hende, at det vigtigste i livet er at være et godt og modigt menneske. Efter morens død gifter Ellas far sig igen. Ivrig efter at støtte sin far, byder Ella sin nye stedmor og stedsøstre Anastasia og Drisella velkommen i familiens hjem. Men da Ellas far uventet dør, finder hun pludselig sig selv i en ondsindet ny families nåde. Overgivet til at være en sølle tjenestepige dækket af aske, med det hadefulde nye navn Askepot, kunne Ella meget let opgive alt håb, men alligevel er hun fast besluttet på, at ære sin mors ord på dødslejet: "Fat mod og vær venlig". Hun nægter at fortvivle og vil ikke foragte dem, der mishandler hende. Og så er der den flotte fremmede hun møder i skoven... Intetanende om, at han er en rigtig prins og ikke bare en lærling fra slottet, føler Ella endelig hun har mødt en åndsfrænde. Det lader til hendes held er ved at vende, da slottet inviterer alle unge piger til bal. Ella håber på at møde den charmerende Kit igen, men ak, hendes stedmor forbyder hende at tage af sted og river Ellas kjole i stykker. Men som i alle gode eventyr, er hjælpen på vej da en venlig tiggerkone dukker op. Den gode fe forvandler de tjavsede klæder til en smuk kjole og giver den godmodige pige mulighed for at komme med ind til ballet... Hun skal blot huske, at fortryllelsen ophæves ved midnat.

Medvirkende 
 Lily James som Askepot
 Richard Madden som Prince Charming / Prinsen på den hvide hest
 Cate Blanchett som Lady Tremaine / Stedmoderen
 Helena Bonham Carter som Den gode fe
 Nonso Anozie som Kaptajn
 Stellan Skarsgårdsom Storhertugen
 Holliday Grainger som Anastasia Tremaine/ Frederikke
 Sophie McShera som Drizella Tremaine/ Mathilde
 Derek Jacobi som Kongen
 Ben Chaplin som Askepots far
 Hayley Atwell som Askepots mor

Danske stemmer 
 Sofie Topp-Duus som Askepot
 Johannes Nymark som Prinsen / Prince Charming
 Stine Stengade som Stedmoderen
 Sofie Gråbøl som Den gode fe
 Simon Duus som Kaptajn
 Tom Jensen som Storhertugen
 Christine Sonnich Andersen som Frederikke
 Heidi Scheibye som Mathilde
 Waage Sandø som Kongen
 Peter Jorde som Askepots far
 Cecilie Stenspil som Askepots mor

Referencer

Eksterne henvisninger 
 
 
 

Amerikanske film fra 2015
Fantasyfilm fra USA
Romantiske film fra USA
Film baseret på eventyr
Engelsksprogede film